OpenLLM-France/wikimedia huggingface dataset:
# Eraldo Monzeglio

Eraldo Monzeglio (Vignale Monferrato, 1906ko ekainaren 5a - Turin, 1981eko azaroaren 3a) italiar futbolari eta entrenatzailea izan zen.
FC Casale, Bologna FC eta AS Roma taldeetan jokatu zuen. Italiako futbol selekzio nazionalarekin 35 partida jokatu zituen eta munduko txapeldun izan zen 1934an eta 1938an. Giuseppe Meazza eta Giovanni Ferrarirekin batera, munduko bi txapelketa irabazi dituen hiru futbolari italiarretako bat da.
Erretiratu ondoren, Italiako Como 1907, Pro Sesto 1913, Napoli, UC Sampdoria eta Juventus FC taldeak entrenatu zituen, baita Suitzako FC Chiasso taldea ere.
Benito Mussoliniren entrenatzaile pertsonala izan zen.

## Palmaresa
### Futbolaria
#### Taldea
##### Bologna

* Serie A: 1928–29
* Mitropa Kopa: 1932, 1934

#### Selekzioa
##### Italia

* Munduko Futbol Txapelketa: 1934, 1938
* Europa Erdialdeko Nazioarteko Kopa: 1927–30, 1933–35
* Europa Erdialdeko Nazioarteko Kopa: Txapeldunordea: 1931-32

### Entrenatzailea
#### Napoli

* Serie B: 1949–50

## Kanpo estekak

* Datuak: Q535475
* Multimedia: Eraldo Monzeglio / Q535475
# Erandiogoikoa

Erandiogoikoa Erandioko hirugarren auzorik populatuena da. 2007ko urtarrilaren 1eko erroldaren arabera, auzoak 1.120 biztanle ditu.

## Demografia eta biztanleria

Erandio Goikoako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 1.020 | 1.003 | 999 | 1.002 | 985 | 967 | 968 | 1.120 |

## Erreferentziak

* ↑ Erandioko leku-izenak. Erandioko Udala (Noiz kontsultatua: 2010-11-4).

## Kanpo estekak

* Datuak: Q12256948
# Erakustazoka

Erakustazoka produktu berriak aurkezteko prestatutako eraikin edo barruti batean egiten den erakusketa da. Erakustazokek paper garrantzitsua betetzen dute merkataritzan, eta merkatuko sektoreetan negozio-harremanak ezartzean. Pertsonek bertan beste pertsona eta konpainia batzuk ezagutu nahi dituzte hornidura-katearen segmentu berean, lehiakideen berritasunak behatu nahi dituzte, eta balizko hornitzaile edo erosleekin harremanetan jarri nahi dute. Hedaduraz, hitza merkataritza-helburuarekin produktu-erakusketak egiteko leku edo eraikina izendatzeko erabiltzen dute.

## Erakustazoka nagusienak

| # | Izena | Hiria | Estaliko azalera | Kanpoko azalera |
| 1 | Hannover Messe | Hannover | 496.000 m² | 58.070 m² |
| 2 | World Market Center Las Vegas | Las Vegas | 460.000 m² | |
| 3 | Messe Frankfurt | Frankfurt | 366.600 m² | 96.000 m² |
| 4 | Fira de Barcelona | Bartzelona | 365.000 m² | 50.000m² |
| 5 | Fiera Milano | Milan | 345.000 m² | 60.000 m² |
| 6 | Las Vegas Convention Center | Winchester (Nevada) | 297.000 m² | |
| 7 | Koelnmesse | Kolonia | 284.000 m² | 100.000 m² |
| 8 | Messe Düsseldorf | Düsseldorf | 262.740 m² | 43.000 m² |
| 9 | McCormick Place | Chicago | 248.000 m² | |
| 10 | Paris Expo Porte de Versailles | Paris | 227.000 m² | |
| 11 | IFEMA | Madrid | 200.000 m² | |
| 12 | Messe München | Munich | 180.000 m² | 425.000 m² |
| 13 | Messe Nürnberg | Nuremberg | 180.000 m² | 50.000 m² |
| 14 | Messe Berlin | Berlin | 160.000 m² | 390.000 m² |

## Erreferentziak

* ↑ Euskalterm: [Merkataritza eta Marketina Hiztegia] [2015]
* ↑ Euskalterm: [Hiztegi Terminologikoa] [2012]

## Kanpo estekak

* Datuak: Q57305
* Multimedia: Trade fairs / Q57305
# Eram lorategia

Persiar lorategia$^1$ UNESCOren gizateriaren ondarea :
| Mota | Kulturala |
| Irizpideak | i, ii, iii, iv, vi |
| Erreferentzia | 1372-002 |
| Kokalekua | Xiraz Iran |
| Eskualdea$^2$ | Asia-Pazifikoa |
| Koordenatuak | 29°38′09″N 52°31′31″E﻿ / ﻿29.63583°N 52.52528°E﻿ / 29.63583; 52.52528 |
| Izen ematea | 2011 (XXXV. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Eram lorategia (persieraz: باغ ارم‎, Bāgh-e Eram) persiar lorategi historikoa da, Xiraz hirian (Iran). Lorategia eta barruan duen eraikina Koxkh ibaiaren iparraldean kokatzen dira, Fars probintzian.
2012ko uztailaren 18an, Unescok Gizateriaren Ondare izendatu zuen.

## Historia

Lehen aldiz, lorategia eta eraikina XIII. mende erdialdean eraiki zituen Ilkhanerriak edo Parseko Kaxkai buruzagi batek. Hala ere, lorategiaren jatorrizko lau zatiko antolamendua XI. mendean ezarri zuten Seljukdarrek Bagh-e Xah izenarekin ("Erregeren lorategia" persieraz).
Egungo lorategia XX. mendean eraiki zen, XVIII. mendeko lorategia ordezkateko, Qajar garaiko jauregi baten inguruan, Fars probintziako elite administratiboarena hasieran eta Xahrena gerora. Pahlavi dinastiaren garaian, Xirazko unibertsitatearen babespean ezarri zen eta bertan Zuzenbide Eskola garatu. Egun, unibertsitatea jabe izanik, jendearentzat zabalik dago eta Irango Ondare Kulturalaren Erakundeak babesten du.
* Urmaela eta landaredia.

## Ikus, gainera

* Persiar lorategia
* Fin lorategia

## Kanpo estekak

* Datuak: Q127963
* Multimedia: Eram Garden / Q127963
# Erakutsi

Erakutsia ipuin, alegia, anekdota batetik ondorio bezala ateratzen den irakaskizuna da. Narrazio askok egunerokotasunerako balioa duen zerbait irakatsi nahi du eta askotan hori da haien helburu nagusia. Hori gertatzen da, esaterako, alegien generoarekin.

## Teknikak

Erakutsiak erakusteko teknika ugari daude. Ohikoa da, adibidez, ezagunak edo esterotipoak diren pertsonaiak erabiltzea. Normalean, eguneroko bizitzan ohikoak diren elementuak erabiltzen dira eta mezu moral hori hobeto ulertzeko, beharrezkoak diren zehaztapenak ezabatzen dira.
Gaur egun erakutsia disimulatu egiten da, ez da hain modu nabarmenez azaltzen.

## Kanpo estekak

* Datuak: Q235282
# Ellopostoma

Ellopostoma arrain zipriniformeen generoa da, hego-ekialdeko Asiako ur gezatan bizi dena. Ellopostomatidae familia monotipikoa osatzen duen bakarra da.

## Espezieak

* Ellopostoma megalomycter (Vaillant, 1902)
* Ellopostoma mystax H. H. Tan & K. K. P. Lim, 2002

## Erreferentziak

* ↑ Banister, Keith F.. (1998). Encyclopedia of Fishes. San Diego: Academic Press, 97 or. ISBN 0-12-547665-5..
* ↑ Froese, R.; D. Pauly.. Family Ellopostomatidae. FishBase.

## Kanpo estekak

* Datuak: Q1332520
* Espezieak: Ellopostoma
# Ellochotis

Ellochotis Tineidae familiako tximeleta genero bat da. Bere espezie tipoa Ellochotis infausta da.

## Espezieak

| Espeziea | Egoera |
| Ellochotis caligata | daturik gabe |
| Ellochotis ectocharis | daturik gabe |
| Ellochotis exilis | daturik gabe |
| Ellochotis fraudulenta | daturik gabe |
| Ellochotis infausta | daturik gabe |
| Ellochotis leontopa | daturik gabe |
| Ellochotis lyncodes | daturik gabe |
| Ellochotis opifica | daturik gabe |
| Ellochotis picroxesta | daturik gabe |
| Ellochotis purpurea | daturik gabe |
| Ellochotis territa | daturik gabe |
| Ellochotis trophias | daturik gabe |
| Ellochotis verecunda | daturik gabe |

## Kanpo estekak

* Datuak: Q5366101
* Espezieak: Ellochotis
# Ellon (Aberdeenshire)

Ellon (Aberdeenshire) (Eskoziako gaeleraz Eilean) Eskoziako udalerria da, Aberdeenshire konderrian dagoena. 2006ko erroldaren arabera 9.860 biztanle zituen.

## Kanpo estekak

* Datuak: Q1026799
* Multimedia: Ellon, Aberdeenshire / Q1026799
# Elie Wiesel

Eli Wiesel (hungarieraz: Wiesel Lázár; Sighetu Marmației, Transilvania, Errumania, 1928ko irailaren 30a - New York, 2016ko uztailaren 2a) jatorriz errumaniarra eta frantsesez idazten duen Estatubatuar idazlea izan zen. Wieselen lanak haren bizitzako bi esperientziaren oihartzuna dira: batetik, hamasei urte zituela Auschwitz eta Buchenwald kontzentrazio-esparruetan bizi izandako esperientzia, eta, bestetik, Sigheten bizi izandako fede hasidista.
1956an, jaioterritik irtetera behartu zuteneko pasadizoa idatzi zuen yiddish hizkuntzan: Et le monde se taisait (Eta mundua isilik gelditu zen). Handik bi urtera, La Nuit (1958, Gaua) argitaratu zen Frantzian, kontzentrazio-esparruei buruzkoa. Wieselek berak zioen ez erotzeko idazten zuela, edo erotasunaren hondoa jotzeko, bestela: Paroles d'étranger (1982, Atzerritarraren hitzak). L'Aube (1960, Egunsentia) eta Le Jour (1961, Eguna) lanetan, beste krisi-egoera batzuk jorratzen ditu. Egilearen tradizio bikoitza nabarmentzen dute lan horiek, yiddish ipuinarena, batetik, eta inspirazio hasidikoko eleberri espirituala, bestetik. 1966an, Sobietar Batasuneko juduen egoerari buruko inkesta baten ondoren, saiakera lan bat, Les Juifs du silence (Isiltasunaren juduak), eta antzerki-lan bat, Zalmen ou la Folie de Dieu (1968, Zalmen edo Jainkoaren erotasuna) idatzi zituen. 1968an, Médicis saria jaso zuen Le Mendiant de Jérusalem (Jerusalemgo eskalea) lanagatik. Judu hasidikoaren fedea azaltzen du Célébration hassidique (1972, Ospakizun hasidikoa), Célébration biblique (1975, Ospakizun biblikoa), Contre la mélancolie (1981, Malenkoniaren kontra), Célébration talmudique (1991, Ospakizun talmudikoa) lanetan. Le Testament d'un poète juif assassiné (1980, Poeta judu erail baten testamentua) obran, judu komunista gazte baten istorioa kontatzen du. Zapalkuntza eta esetsaldi antisemita oinarrizko gaiak dira Wieselen lanean, baina baita itxaropena, erbestealdia eta mundu galdu baten nostalgia ere. Le Cinquième Fils (1983, Bosgarren semea) eta L'Oublié (1989, Ahaztua) lanetan, Wieselen lanaren beste garrantzizko gai bat agertzen da: aita-seme harreman zaila. 1963an, Estatu Batuetako hiritartasuna hartu zuen, eta Bostongo Unibertsitateko Giza Zientzietako katedraburu izendatu zuten. 1986an, Bakearen Nobel Saria eman zioten, eta bi memoria-liburu argitaratu zituen: Tous les fleuves vont à la mer (1994, Ibai guztiak itsasora doaz) eta Et la mer n'est pas remplie (1996, Eta itsasoa ez dago beteta).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q18391
* Multimedia: Elie Wiesel / Q18391
# Elie and Earlsferry

Elie and Earlsferry, Eskoziako gaeleraz: An Ealaidh, Eskoziako udalerri bat da, Fife konderrian. Elie eta Earlsferry udalerrien elkarketatik sortua da.

## Kanpo estekak

* Datuak: Q1010092
* Multimedia: Elie and Earlsferry / Q1010092
# Eliel Saarinen

Eliel Saarinen (Rantasalmi, 1873ko abuztuaren 20a - Bloomfield Hills, Michigan, 1950eko uztailaren 1a) finlandiar arkitektoa izan zen.
Helsinkiko Unibertsitate Teknologikoan ikasi zuen eta Herman Gesellius eta Armas Lindgren arkitektoekin lan egin zuen. Bere lehen lan garrantzitsua 1900eko Parisko Erakusketa Unibertsaleko Finlandiako Pabiloia izan zen. 1910eko hamarkadan Munksnäs-Haga, Tallinn eta Budapest hirietako hiri-plangintzan lan egin zuen. Canberra diseinatzeko nazioarteko lehiaketan ere finalista izan zen.
1923an Estatu Batuetara joan zen lanera. Michigango Unibertsitateko irakaslea izan zen eta Art Nouveau estiloko eraikinak diseinatu zituen.
Eero Saarinen arkitektoaren aita izan zen.

## Lanak

| Lana | Lekua | Amaiera-data |
| 1900eko Parisko Erakusketa Unibertsaleko Finlandiako Pabiloia (1900) (Herman Gesellius eta Armas Lindgrenekin batera) | Paris | 1900 |
| Hvitträsk | Kirkkonummi | 1902 |
| Finlandiako Museo Nazionala | Helsinki | 1904 |
| Lutherreko langileen kantina eta herriko etxea (Herman Geselli eta Armas Lindgrenekin batera) | Tallinn | 1905 |
| Helsinkiko Trenbide Geltoki Nagusia | Helsinki | 1909 |
| Lahtiko Udala | Lahti | 1911 |
| Kreditu Bankuaren egoki nagusia ("Saarinen Etxea") | Tallinn | 1912 |
| Vyborgeko trenbide geltokia | Vyborg | 1913 |
| Joensuuko Udala | Joensuu | 1914 |
| St Paulen eliza, Tartu | Tartu | 1917 |
| Marmol jauregia | Helsinki | 1918 |
| Munkkiniemiko ostatua | Helsinki | 1920 |
| Koussevitzky Music Shed | Lenox | 1938 |
| Kleinhans Music Hall | Buffalo | 1940 |
| Crow Island School | Winnetka | 1940–41 |
| First Christian Church, Columbus, Indiana | Columbus (Indiana) | 1942 |
| Cranbrook Educational Community | Bloomfield Hills | 1940s |
| Des Moines Art Center | Des Moines | 1948 |
| Christ Church Lutheran | Minneapolis | 1949 |

## Kanpo estekak

* Datuak: Q312028
* Multimedia: Eliel Saarinen / Q312028
# Ellsworth (Michigan)

Ellsworth Michigango herri bat da. Antrim konderrian kokatua dago. 2010ean 349 biztanle zituen, 1,86 kilometro koadrotan banatuta.

## Ikus, gainera

* Antrim konderria

## Kanpo estekak

* Datuak: Q3319763
# Ellsworth (Pennsylvania)

Ellsworth Pennsylvaniako borough bat da. Washington konderrian kokatua dago. 2010ean 1.027 biztanle zituen, 1,91 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q1134654
# Ellsworth (Minnesota)

Ellsworth Minnesotako hiri bat da. Nobles konderrian kokatua dago. 2010ean 463 biztanle zituen, 1,63 kilometro koadrotan banatuta.

## Ikus, gainera

* Nobles konderria

## Kanpo estekak

* Datuak: Q1911478
# Ellsworth Kelly

Ellsworth Kelly (Newburgh, New York, 1923ko maiatzaren 31 – Spencertown, New York, 2015eko abenduaren 27a) estatubatuar pintore eta eskultorea izan zen.
Bostongo Museo Eskolan ikasi zuen pintura eta marrazketa. Lehen erakusketa 1956an egin zuen, New Yorkeko Betty Parsons galerian. Hard Edge joerako artistarik nabarmenetakoa da. Bere lan abstraktua ikerkuntza kromatikoetan nabarmendu da gehienbat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q544899
* Multimedia: Ellsworth Kelly / Q544899
# Ellsworth mendiak

Ellsworth mendiak Antartikako mendikaterik altuena da. Mendikatea 360 kilometrotan zehar hedatzen da eta 48 kilometroko zabalera du. Iparraldetik hegoaldera orientatua dago Ronne izotz hesiaren mendebaldeko zatian zehar.
Minnesota glaziarrak bitan banatzen du. Iparraldeko erdiak Sentinel mendikatea osatzen du eta hegoaldekoak Heritage mendikatea. Lehena, askogatik gainera, handiena eta ikusgarriena da, non Vinson mendigunea dagoen, 4.892 metroko altuerarekin Antartika osoko tontorrik garaiena dena. Mendi hauek 1935eko azaroaren 23an aurkitu zuen Lincoln Ellsworthek, Dundee uhartetik Ross izotz hesira egin zuen hegaldi historiko batean zehar. Esploratzaileak Sentinel mendikatea izen deskriptiboa eman zion.

## Kartografia

Mendiak xehetasunez kartografiatu zituen Ameriketako Estatu Batuetako Geologia Zerbitzuak hantxe bertan datuak hartuz eta AEBetako Itsas Armadak 1958 eta 1966 bitartean eginiko aireko argazkien bidez. Mendikatea bi eraketa ezberdinez osatua zegoela begi bistan geratu zenean, Advisory Committee of Antarctic Namesek (US-ACAN) Sentinel mendikatea izena iparraldeko erdiari eman zion, eta Heritage mendikatea hegoaldekoari, Batzordeak mendikate guztia bere aurkitzaileak bataiatu zuen era berean deitzea gomendatu zuen arren.

## Klima

Ellsworth mendietan, batez besteko tenperatura -30 °Ckoa da. Espedizioentzako hilabeterik hoberenak azaroa eta urtarrila bitartean dira, uda erdialdea hego hemisferioan. Alabaina, inguru hartarako espedizio bat antolatzea lan zaila da, babes zientifiko ofizial bat edo diru asko izatea eskatzen baitu.

## Kanpo estekak

* Datuak: Q1139110
* Multimedia: Ellsworth Mountains / Q1139110
# Ellsworth (Maine)

Ellsworth Ameriketako Estatu Batuetako hiri bat da. Hancock konderrian dago, Maine estatuan. 8.399 biztanle ditu, 243,251357 kilometro koadroko azaleran banatuta.

## Ikus, gainera

* Hancock konderria

## Kanpo estekak

* Datuak: Q2075643
* Multimedia: Ellsworth, Maine / Q2075643
# Ellsworth (New Hampshire)

Ellsworth Ameriketako Estatu Batuetako inkorporatutako herri bat da. Grafton konderrian dago, New Hampshire estatuan. 93 biztanle ditu, 21,5 kilometro koadroko azaleran banatuta.

## Ikus, gainera

* Grafton konderrian

## Kanpo estekak

* Datuak: Q2418197
* Multimedia: Ellsworth, New Hampshire / Q2418197
# Ellsworth konderria (Kansas)

Ellsworth konderria (ingelesez: Ellsworth County) Kansasko konderri bat da, Ameriketako Estatu Batuetan. Hiriburua Ellsworth da. 2010eko zentsuaren arabera 6.497 biztanle zituen, Ellsworth kilometro koadroko azaleran.

## Geografia

Ellsworth konderriak 1.873,3 kilometro koadro ditu. Horietatik 19,27 ura dira. Beste 1.854,03 lurra dira. Biztanleria dentsitatea 3,47 da.

## Demografia

2010eko zentsoan bizi ziren 6.497 pertsonetatik 6.055 txuriak edo hispanoak dira. Horietatik hispano edo latino kategorian 322 dira. 299 beltzak edo afroamerikarrak. 32 amerikar natiboak ziren eta 0 Hawaii edo Pazifikoko irletako natiboak. 24 asiarrak ziren. Bestelako arraza bat kategorian 4 biztanle daude. Bukatzeko euren burua arraza bat baino gehiagotan 83 pertsonek kokatzen zuten.

### Biztanleria piramidea
## Kanpo estekak

* Datuak: Q376059
* Multimedia: Ellsworth County, Kansas / Q376059
# Ellsworth Lurraldea

Ellsworth Lurraldea (ingelesez: Ellsworth Land) mendebaldean Marie Byrd Lurraldeak, iparraldean Bellingshausen itsasoak, ipar-ekialdean penintsula antartikoaren oinarriak eta ekialdean Filchner-Ronne izotz hesiaren mendebaldeko muturrak eta Weddell itsasoan dagoen Edith Ronne Lurraldeak mugatzen duten Antartikako zatia da.
Penintsula antartikoko Palmer Lurraldearekin zuen muga 2009an zehaztu zuen Antartikan Ikertzeko Batzorde Zientifikoak (SCAR) English kostaldeagandik banatzen duen Rydberg penintsula Evans izotz korrontearen lurrerako konexio lerroarekin, Zumberge kostaldean elkartzen duen lerroa bezala. 2009 baino lehenago, Zumberge kostalde guztia Ellsworth Lurraldearen zatitzat hartua zen, iparralderantz Adams lurmuturrera iristen zena, Bowman kostaldean, Weddell itsasoan.
Marie Byrd lurraldearekin muga Waite lurmuturra da, King penintsularen ipar-mendebaldeko muturrean, Walgreen kostaldetik banatzen duena.
Edith Ronne Lurraldearekin muga Herkules badiarako hegoaldeko sarrera da.
Zati handi batean izotz ordoki altu bat da, baina bertan daude Ellsworth mendiak eta sakabanatutako zenbait mendi talde: Hudson mendiak, Jones mendiak, Behrendt mendiak, Merrick mendiak, Sweeney mendiak eta Scaife mendiak.
Bellingshausen itsasoan, Ellsworth lurraldeak Bryan kostaldea eta Eights kostaldea ditu. Weddell itsasoan Zumberge kostaldearen zati bat du.
Lurralde hau Lincoln Ellsworth esploratzaile estatubatuarrak 1935eko azaroa eta abendua artean hegazkin hegaldi bat egiteko erabili zuen tokiaren erdigunetik gertu dago. Bere omenez izendatu zuen Advisory Committee on Antarctic Namesek 1962an Dundee uhartetik Ross izotz hesira eginiko kontinentearteko hegaldi historiko hori omentzeko.

## Lurralde aldarrikapenak

90º Mendebal longitudetik mendebaldera dagoen Ellsworth Lurraldearen mendebaldeko zatia ez du inork aldarrikatzen. 2009an ezarritako mugen arabera, Argentinak Ellsworth lurraldearen zati txiki bat aldarrikatzen du 74º mendebal longitudetik ekialdera, Fowler penintsularen ekialdeko muturra barne, Argentinar Antartika departamenduaren zati bihurtuz Suaren Lurraldea, Antartika eta Hego Atlantikoko Uharteak probintziaren barnean. Txilek 90º mendebal longitudetik ekialdera dagoen zatia aldarrikatzen du, Magallanes eta Txileko Antartikako Txileko Antartika probintziako Antartika hirian sartuz. Erresuma Batuak 80º mendebal longitudetik ekialdera dagoen zatia aldarrikatzen du, Britainiar Antartikan sartuz. Hiru aldarrikapenak Itun Antartikoko baldintzen bidez mugatuak daude.

## Kanpo estekak

* Datuak: Q1134547
* Multimedia: Ellsworth Land / Q1134547
# Eyeries

Eyeries (irlanderaz na hAoraí), historikoki Irees edo Iries, Irlandako hego-mendebaldeko Cork konderriaren hego-mendebaldean dagoen udalerria da. West Cork eskualdean eta Beara penintsulan dago, Coulagh badiara begira eta Kenmare ibaiaren bokalearen hego-mendebaldean.
The Purple Taxi (1977) bertan filmatu zen, Fred Astaire, Peter Ustinov eta Charlotte Rampling aktoreek antzeztu zutelarik.

## Iruditegia

* Allihies kokalekuaren ikuspegia.
* Allihies hondartza.

## Kanpo estekak

* Datuak: Q2084172
* Multimedia: Eyeries / Q2084172
# Eyes Wide Shut

Eyes Wide Shut (euskaraz: «Ongi Itxitako Begiak») 1999ko Stanley Kubrick estatubatuar zinema zuzendariaren suspensezko film erotiko bat da. Hain zuzen ere, zinema zuzendari honek filmatu zuen bere azken filma izan zen. Arthur Schnitzler idazlearen Dream Story eleberrian oinarritua dago.
Eyes Wide Shut filma oso nahasi eta enigmatikoa da, beraren inguruan gogoeta egiteko hainbat alditan ikusi beharrekoa. Bertan kontatzen diren gertakariak errealitatea eta ametsaren arteko muga zirriborratzen dute, filma misteriotsua eta amaiera oso definitua ez duenez, berarekiko hainbat irakurketa ezberdin burutzeko ateak irekiak uzten ditu.
Filma AEBtan eta Ingalaterran filmatu zen, tartean Mentmore Towers jauregian.

## Sinopsia

Oharra: Atal honek istorio osoa edo amaiera argitzen du.
Istorioa nagusiki New York hirian girotua dago, bertan Bill Hardford doktorea (Tom Cruise) eta bere emazte Alice-en (Nicole Kidman) sexu abenturak azaltzen dira, aurretik emazteak maitale batekin maitasun abentura bat izan zuela aitortu diolarik. Bikotea sexu abentura bati ekingo dio, tartean orgiak ospatu ohi dituen kultu klandestino batean barneratuko direlarik.

## Casting

* Nicole Kidman - Alice Harford
* Tom Cruise - Dr. Bill Harford
* Sydney Pollack - Victor Ziegler
* Marie Richardson - Marion
* Todd Field - Nick Nightingale
* Sky du Mont - Sandor Szavost

## Kanpo estekak

* Datuak: Q209481
* Multimedia: Eyes Wide Shut / Q209481
# Eygluy-Escoulin

Eygluy-Escoulin (frantsesez eta ofizialki: Eygluy-Escoulin) Frantziako udalerri bat da,Drôme departamenduan dagoena, Auvernia-Rodano-Alpeak eskualdean. 2013an 54 biztanle zituen.

## Demografia
### Biztanleria

2007an Eygluy-Escoulin udalerrian erroldatutako biztanleak 67 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 78 etxebizitza zeuden, 28 familiaren etxebizitza nagusia ziren, 48 bigarren erresidentzia ziren eta 3 hutsik zeuden. 70 etxeak ziren eta 8 apartamentuak ziren. 28 etxebizitza nagusietatik 20 bere jabearen bizilekua ziren, 5 alokairuan okupaturik zeuden eta 2 doan lagata zeuden; 1ek bi gela zituen, 6 etxek hiru zituzten, 2 etxek lau zituzten eta 18 etxek bost zituzten. 26 etxek euren parking plaza propioa zuten azpian. 14 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Eygluy-Escoulin udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 8 | 80-84 | 0 |
| 0 | 75-79 | 4 |
| 4 | 70-74 | 4 |
| 0 | 65-69 | 0 |
| 4 | 60-64 | 0 |
| 4 | 55-59 | 0 |
| 0 | 50-54 | 0 |
| 4 | 45-49 | 12 |
| 0 | 40-44 | 0 |
| 4 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 0 |
| 0 | 10-14 | 12 |
| 4 | 5-9 | 0 |
| 4 | 0tik 4ra | 0 |

## Ekonomia

2007an lan egiteko adina zuten pertsonak 40 ziren, horien artean 25 aktiboak ziren eta 15 inaktiboak ziren. 25 pertsona aktiboetatik 24 lanean zeuden (15 gizon eta 9 emakume) eta 1 langabezian (1 emakume eta 1 emakume). 15 pertsona inaktiboetatik 6 erretiraturik zeuden, 2 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 2 ostalaritza eta jatetxe enpresak ziren, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Eygluy-Escoulin udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q863704
* Multimedia: Eygluy-Escoulin / Q863704